**LIETUVOS RESPUBLIKOS SVEIKATOS APSAUGOS MINISTRAS –**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL SVEIKATOS PRIEŽIŪROS SPECIALISTŲ DARBO SANTYKIŲ SKIRTINGOSE ASMENS SVEIKATOS PRIEŽIŪROS ĮSTAIGOSE KARANTINO LIETUVOS RESPUBLIKOS TERITORIJOJE PASKELBIMO LAIKOTARPIU**

2020 m. balandžio 15 d. Nr. V-858

Vilnius

Vadovaudamasis Lietuvos Respublikos civilinės saugos įstatymo 15 straipsnio 2 dalies 1 ir 4 punktais, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Ministro Pirmininko 2020 m. vasario 27 d. potvarkiu Nr. 43 „Dėl valstybės lygio ekstremaliosios situacijos valstybės operacijų vadovo paskyrimo“, atsižvelgdamas į Lietuvos Respublikos Vyriausybės 2020 m. vasario 26 d. nutarimą Nr.  152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ 3.4.1 papunktį, siekdamas mažinti COVID-19 ligos (koronaviruso infekcijos) plitimą tarp asmens sveikatos priežiūros specialistų, dirbančių skirtingose asmens sveikatos priežiūros įstaigose, bei užtikrinti operatyvų sveikatos priežiūros specialistų telkimą likviduojant COVID-19 ligos (koronaviruso infekcijos) (toliau – COVID-19) plitimą ir padarinius:

Į p a r e i g o j u:

1. Asmens sveikatos priežiūros įstaigose, nepriklausomai nuo jų nuosavybės formos ir pavaldumo (toliau – ASPĮ), dirbančius sveikatos priežiūros specialistus ir kartu su jais dirbančius darbuotojus (medicinos personalą aptarnaujantį personalą) (toliau – darbuotojai) iki 2020 m. balandžio 17 d.:

1.1. Pagal šio sprendimo priede nurodytą deklaracijos formą raštu ar elektroniniu paštu pateikti informaciją apie tai, kuriose ASPĮ karantino laikotarpiu darbuotojas turi darbo sutartis (toliau  – dirba):

1.1.1. jeigu darbuotojas dirba daugiau nei vienoje ASPĮ, deklaraciją pateikiant tai ASPĮ, kurioje darbuotojo darbo laikas per kalendorinį mėnesį yra ilgiausias (ši ASPĮ laikoma pagrindine darbuotojo ASPĮ);

1.1.2. jeigu darbuotojas dirba daugiau nei vienoje ASPĮ ir visose ASPĮ darbuotojo darbo laikas per kalendorinį mėnesį yra vienodas, deklaraciją pateikiant vienai iš šių ASPĮ savo pasirinkimu (ši ASPĮ laikoma pagrindine darbuotojo ASPĮ).

1.2. Raštu ar elektroniniu paštu taip pat informuoti ne pagrindines darbuotojo ASPĮ, nurodant, kad deklaracija jau pateikta pagrindinei darbuotojo ASPĮ (nurodant pagrindinės darbuotojo ASPĮ pavadinimą).

1.3. Pasikeitus deklaracijoje nurodytiems duomenims, nedelsiant apie tai raštu ar elektroniniu paštu informuoti pagrindinę darbuotojo ASPĮ (pateikiant atnaujintą deklaraciją), taip pat ir visas ne pagrindines darbuotojo ASPĮ.

2. ASPĮ kaupti informaciją apie turimus darbuotojų išteklius, kurie turėtų užtikrinti asmens sveikatos priežiūros paslaugų (tiek susijusių su COVID-19, tiek ir nesusijusių su COVID-19) teikimą karantino laikotarpiu.

Sveikatos apsaugos ministras – valstybės lygio

ekstremaliosios situacijos valstybės operacijų vadovas                                    Aurelijus Veryga

Lietuvos Respublikos sveikatos apsaugos ministro –

valstybės lygio ekstremaliosios situacijos valstybės

operacijų vadovo 2020 m. balandžio 15 d. sprendimo

Nr. V-858

priedas

**DEKLARACIJA**

**2020 m. \_\_\_\_\_\_\_\_\_\_\_\_\_\_\_\_\_\_\_\_\_\_d.**

*(mėnuo, diena)*

Aš,**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

(*vardas, pavardė, asmens sveikatos priežiūros įstaiga (darbovietė)(pagrindinė darbuotojo*

*ASPĮ), pareigos,* *darbo laikas per mėnesį* )

informuoju, kad karantino Lietuvos Respublikos teritorijoje paskelbimo laikotarpiu taip pat dirbu šiose asmens sveikatos priežiūros įstaigose:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

(*asmens sveikatos priežiūros įstaiga (darbovietė), pareigos, darbo laikas per mėnesį*)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

(*asmens sveikatos priežiūros įstaiga (darbovietė), pareigos,* *darbo laikas per mėnesį*)

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

(*asmens sveikatos priežiūros įstaiga (darbovietė), pareigos,* *darbo laikas per mėnesį* )

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

(*asmens sveikatos priežiūros įstaiga (darbovietė), pareigos, darbo laikas per mėnesį*)

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(*asmens sveikatos priežiūros įstaiga (darbovietė), pareigos, darbo laikas per mėnesį*)

Patvirtinu, kad:

1. Šioje deklaracijoje pateikta informacija yra teisinga.

2. Apie šioje deklaracijoje nurodytų duomenų pasikeitimą raštu nedelsdamas informuosiu asmens sveikatos priežiūros įstaigos, kurioje dirbu, vadovą (pateiksiu atnaujintą deklaraciją).

3. Man yra žinoma, kad už Lietuvos Respublikos sveikatos apsaugos ministro – valstybės lygio

ekstremaliosios situacijos valstybės operacijų vadovo sprendimo nesilaikymą gali būti taikoma teisės aktuose numatyta atsakomybė.

Kita informacija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas)*